CELEX: 32013B0568
Language: ro
Date: 2013-04-17 00:00:00
Title: 2013/568/UE: Decizia Parlamentului European din 17 aprilie 2013 privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2011

16.11.2013   
            
            
               RO
            
            
               Jurnalul Oficial al Uniunii Europene
            
            
               L 308/203
            
         
      DECIZIA PARLAMENTULUI EUROPEAN
   
   din 17 aprilie 2013
   privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2011
   (2013/568/UE)
   PARLAMENTUL EUROPEAN,
   
               —
            
            
               având în vedere conturile anuale finale ale Centrului European de Prevenire și Control al Bolilor pentru exercițiul financiar 2011,
            
         
               —
            
            
               având în vedere Raportul Curții de Conturi privind conturile anuale ale Centrului European de Prevenire și Control al Bolilor pentru exercițiul financiar 2011, însoțit de răspunsurile centrului (1),
            
         
               —
            
            
               având în vedere Recomandarea Consiliului din 12 februarie 2013 (05753/2013 – C7-0041/2013),
            
         
               —
            
            
               având în vedere articolul 319 din Tratatul privind funcționarea Uniunii Europene,
            
         
               —
            
            
               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
            
         
               —
            
            
               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,
            
         
               —
            
            
               având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de Prevenire și Control al Bolilor (4), în special articolul 23,
            
         
               —
            
            
               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,
            
         
               —
            
            
               având în vedere articolul 77 și anexa VI la Regulamentul său de procedură,
            
         
               —
            
            
               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0082/2013),
            
         
               1.
            
            
               acordă directorului Centrului European de Prevenire și Control al Bolilor descărcarea de gestiune pentru execuția bugetului centrului aferent exercițiului financiar 2011;
            
         
               2.
            
            
               își prezintă observațiile în cadrul rezoluției de mai jos;
            
         
               3.
            
            
               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului European de Prevenire și Control al Bolilor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).
            
         
      
         
            Președintele
         
         Martin SCHULZ
         
      
      
         
            Secretarul general
         
         Klaus WELLE
         
      
   
   
      (1)  JO C 388, 15.12.2012, p. 66.
   
      (2)  JO L 248, 16.9.2002, p. 1.
   
      (3)  JO L 298, 26.10.2012, p. 1.
   
      (4)  JO L 142, 30.4.2004, p. 1.
   
      (5)  JO L 357, 31.12.2002, p. 72.
   
      
         REZOLUȚIA PARLAMENTULUI EUROPEAN
      
      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2011
      PARLAMENTUL EUROPEAN,
      
                  —
               
               
                  având în vedere conturile anuale finale ale Centrului European de Prevenire și Control al Bolilor pentru exercițiul financiar 2011,
               
            
                  —
               
               
                  având în vedere Raportul Curții de Conturi privind conturile anuale ale Centrului European de Prevenire și Control al Bolilor pentru exercițiul financiar 2011, însoțit de răspunsurile centrului (1),
               
            
                  —
               
               
                  având în vedere Recomandarea Consiliului din 12 februarie 2013 (05753/2013 – C7-0041/2013),
               
            
                  —
               
               
                  având în vedere articolul 319 din Tratatul privind funcționarea Uniunii Europene,
               
            
                  —
               
               
                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2) (Regulamentul financiar), în special articolul 185,
               
            
                  —
               
               
                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,
               
            
                  —
               
               
                  având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de Prevenire și Control al Bolilor (4), în special articolul 23,
               
            
                  —
               
               
                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,
               
            
                  —
               
               
                  având în vedere articolul 77 și anexa VI la Regulamentul său de procedură,
               
            
                  —
               
               
                  având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0082/2013),
               
            
                  A.
               
               
                  întrucât Centrul European de Prevenire și Control al Bolilor (denumit în continuare „centrul”), cu sediul la Stockholm, a fost instituit prin Regulamentul (CE) nr. 851/2004;
               
            
                  B.
               
               
                  întrucât, la 10 mai 2012, Parlamentul a acordat descărcarea de gestiune directorului centrului pentru execuția bugetului centrului aferent exercițiului financiar 2010 (6), iar în rezoluția sa care însoțea decizia de descărcare de gestiune Parlamentul, printre altele:
                  
                              —
                           
                           
                              a îndemnat centrul să pună în aplicare măsuri suficiente pentru a garanta transparența procedurilor sale de recrutare;
                           
                        
                              —
                           
                           
                              și-a exprimat îngrijorarea cu privire la faptul că valoarea ridicată a reportărilor, însoțită de un nivel scăzut de cheltuieli angajate, are un caracter excesiv și contravine principiului anualității;
                           
                        
                              —
                           
                           
                              a remarcat că centrul este un organism al Uniunii care joacă un rol important în consolidarea și dezvoltarea supravegherii bolilor la nivel european, în evaluarea și semnalarea amenințărilor actuale și emergente pe care le prezintă bolile infecțioase pentru sănătatea umană și în centralizarea cunoștințelor din domeniul sănătății existente în UE;
                           
                        
            
                  C.
               
               
                  întrucât Curtea de Conturi, în Raportul său privind conturile anuale ale centrului pentru exercițiul financiar 2011, a formulat o opinie cu rezerve în ceea ce privește neregulile care au afectat gestionarea unui contract-cadru încheiat în 2009, datorită faptului că centrul a modificat ulterior contractul, ceea ce a condus la efectuarea unor plăți care au depășit plafonul stabilit, care au fost considerate neconforme cu reglementările și al căror cuantum a depășit pragul de semnificație;
               
            
                  D.
               
               
                  întrucât bugetul centrului pentru 2011 s-a ridicat la 56 656 000 EUR față de 57 800 000 EUR în 2010, ceea ce reprezintă o scădere cu 2 %;
               
            
                  E.
               
               
                  întrucât contribuția Uniunii la bugetul centrului pentru 2011 a fost de 55 400 000 EUR,
               
            
         Gestiunea bugetară și financiară
      
      
                  1.
               
               
                  constată că 2011 a fost primul an în care Curtea de Conturi a exprimat o opinie cu rezerve privind conturile anuale ale centrului;
               
            
                  2.
               
               
                  ia act cu îngrijorare de remarcile Curții de Conturi, în special de faptul că „în 2009, centrul a încheiat un contract-cadru cu o valoare maximă de 9 milioane de euro, care îi permitea semnarea unor contracte specifice, în limita acestei sume, cu furnizori selectați. […] În urma unor modificări subsecvente, valorile acestor contracte au crescut la 14,9 milioane de euro. Până la sfârșitul lui 2011, plățile efectuate au totalizat 12,2 milioane de euro, din care 3,2 milioane de euro au reprezentat plăți efectuate în 2011. Angajamentele și plățile care depășesc pragul de 9 milioane de euro stabilit în contractul-cadru nu sunt conforme”;
               
            
                  3.
               
               
                  ia act de faptul că, potrivit informațiilor furnizate de centru:
                  
                              —
                           
                           
                              în anunțul de participare la procedura de atribuire a contractului-cadru se menționa o „sumă minimă de 3 000 000 de euro pe an”, în timp ce în contractul-cadru semnat nu era prevăzută o valoare a contractelor care urmau să fie atribuite, iar articolul I.1, care este intitulat „Obiect” în cadrul fiecărui contract semnat, prevedea că „semnarea unui contract nu impune centrului obligația de a efectua o achiziție”;
                           
                        
                              —
                           
                           
                              furnizarea serviciilor contractate a fost verificată, iar plățile efectuate au fost înregistrate în contabilitate în conformitate cu procedurile prevăzute în Regulamentul financiar, toate plățile au fost efectuate în mod legal pentru serviciile furnizate și nu s-au pierdut fonduri;
                           
                        
                              —
                           
                           
                              contractele-cadru au fost atribuite în urma unei proceduri de achiziții publice desfășurate în conformitate cu „procedura deschisă” definită în Regulamentul financiar și în conformitate cu procedura internă a centrului de selecție a ofertei celei mai avantajoase din punct de vedere economic și de asigurare a unei concurențe reale și a transparenței; ține seama, de asemenea, de faptul că nu au putut fi identificate părți interesate care ar fi putut fi dezavantajate de procedura de achiziții publice sau de contractele atribuite ulterior;
                           
                        
            
                  4.
               
               
                  constată că centrul a consultat Curtea de Conturi privind măsurile ulterioare care trebuiau adoptate după detectarea neregulii în cauză și a acționat pentru a rectifica situația prin centralizarea tuturor serviciilor TIC, precum și prin adoptarea de măsuri suplimentare pentru a preveni posibilele nereguli în viitor;
               
            
                  5.
               
               
                  reamintește că bugetul total al centrului pentru 2011 era de 56 656 000 EUR, din care suma de 1 256 000 EUR a reprezentat contribuția țărilor membre ale Asociației Europene a Liberului Schimb;
               
            
                  6.
               
               
                  constată, pe baza conturilor anuale din 2011, că rata execuției bugetare la sfârșitul lui 2011 a înregistrat o ușoară creștere, ridicându-se la 96 %, în comparație cu 95 % în 2010, această creștere vizând creditele de angajament, care se ridicau la 54,5 milioane EUR;
               
            
         Performanța
      
      
                  7.
               
               
                  constată că, în ceea ce privește creditele de plată, rata execuției bugetare a crescut cu 8 % în comparație cu 2010 și a atins valoarea de 76 % din bugetul total, față de 68 % în 2010; recunoaște totuși că acest lucru reprezintă deja o îmbunătățire în comparație cu nivelul de 68 % din 2010, dar consideră că centrul trebuie să depună eforturi suplimentare în acest sens;
               
            
         Sistemul de contabilitate
      
      
                  8.
               
               
                  constată, pe baza conturilor anuale, că 2010 a fost primul exercițiu complet în care centrul și-a executat bugetul aferent întregului exercițiu prin intermediul fluxului de lucru pe bază de angajamente (sistemul integrat contabil-bugetar al Comisiei);
               
            
         Reportarea creditelor
      
      
                  9.
               
               
                  își exprimă îngrijorarea profundă că raportul Curții de Conturi indică faptul că, la fel ca și în cazul exercițiului precedent, în 2011 a fost înregistrat un nivel ridicat de reportări; remarcă faptul că, din bugetul total aferent exercițiului 2011, suma de 11 milioane EUR (20 %) a fost reportată în 2012, inclusiv 38 % din creditele de la titlul III („Cheltuieli operaționale”); solicită centrului să informeze autoritatea care acordă descărcarea de gestiune cu privire la măsurile întreprinse pentru a soluționa această deficiență, întrucât nivelul ridicat de reportări, asociat cu un nivel scăzut de cheltuieli angajate (5,4 milioane EUR), contravine principiului bugetar al anualității;
               
            
         Granturile
      
      
                  10.
               
               
                  constată, pe baza raportului Curții de Conturi, că un acord de grant pentru suma de 0,2 milioane EUR a fost semnat în 2011, la mai mult de patru luni de la începerea activităților; salută procedurile îmbunătățite de gestionare a contractelor aplicate de centru;
               
            
         Achizițiile
      
      
                  11.
               
               
                  constată, pe baza conturilor anuale că, în 2011, biroul de achiziții publice a fost implicat în organizarea a 60 de proceduri deschise, a 59 de licitații și a unei cereri de oferte, precum și în redeschiderea a 46 de proceduri (contracte-cadru pentru servicii informatice); constată, în plus, că au fost încheiate 14 proceduri negociate cu o valoare de peste 25 000 EUR, printre care se număra și o procedură cu o valoare de peste 60 000 EUR;
               
            
                  12.
               
               
                  constată, pe baza raportului transmis de director autorității care acordă descărcarea de gestiune referitor la măsurile adoptate în urma observațiilor autorității legate de exercițiul financiar 2010, că toate procedurile deschise de achiziții – cu excepția a 10 dintre acestea – s-au finalizat cu succes, prin atribuirea unui contract sau a unor contracte multiple, și că toate procedurile negociate – cu excepția a cinci dintre acestea – au fost finalizate cu succes, prin atribuirea de contracte; invită centrul să informeze autoritatea care acordă descărcarea de gestiune cu privire la rezultatele fiecărei proceduri de achiziții;
               
            
         Procedurile de recrutare
      
      
                  13.
               
               
                  remarcă, pe baza conturilor anuale, că numărul total al agenților temporari angajați în cadrul centrului la 31 decembrie 2011 era de 177, din 200 de posturi prevăzute în schema de personal pentru 2011; consideră că unele dispoziții din Statutul funcționarilor pot crea sarcini administrative considerabile; prin urmare, încurajează Comisia să prevadă un anumit grad de simplificare a dispozițiilor de la articolul 110 din Statutul funcționarilor în ceea ce privește agențiile;
               
            
                  14.
               
               
                  salută introducerea, de către centru, a procedurii interne revizuite de recrutare, în ianuarie 2012;
               
            
                  15.
               
               
                  consideră că este important că centrul și-a revizuit procedurile interne de recrutare și de selecție a personalului, despre care Curtea de Conturi a constatat că puteau fi îmbunătățite; încurajează aplicarea strictă a noului set de norme și va monitoriza în continuare punerea lor în aplicare;
               
            
                  16.
               
               
                  solicită centrului informații suplimentare privind rata posturilor vacante;
               
            
         Auditul intern
      
      
                  17.
               
               
                  constată că, în cadrul activităților desfășurate în vederea elaborării Raportului anual pentru 2011, s-a realizat o revizuire a punerii în aplicare a sistemului de control intern; constată, în special, că unul dintre standardele referitoare la evaluarea activităților nu a fost pus în aplicare, în timp ce alte trei standarde au fost doar parțial puse în aplicare, iar restul standardelor au fost puse în aplicare în cea mai mare parte sau pe deplin; invită centrul să acționeze cu promptitudine în acest sens și să informeze autoritatea care acordă descărcarea de gestiune cu privire la progresele realizate;
               
            
                  18.
               
               
                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 17 aprilie 2013 (7) referitoare la performanțele, gestiunea financiară și controlul agențiilor.
               
            
         (1)  JO C 388, 15.12.2012, p. 66.
      
         (2)  JO L 248, 16.9.2002, p. 1.
      
         (3)  JO L 298, 26.10.2012, p. 1.
      
         (4)  JO L 142, 30.4.2004, p. 1.
      
         (5)  JO L 357, 31.12.2002, p. 72.
      
         (6)  JO L 286, 17.10.2012, p. 184.
      
         (7)  Texte adoptate, P7_TA(2013)0134. (A se vedea pagina 374 din prezentul Jurnal Oficial.)